ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
(20 മെയ് 2020, ന്യൂഡല്ഹി
രാജ്യത്ത് കോവിഡ് 19 പ്രതിരോധിക്കുന്നതിനും രോഗവ്യാപനം നിയന്ത്രിക്കുന്നതിനുമായി കേന്ദ്ര സര്ക്കാര്, സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും ചേര്ന്ന് നിരവധി നടപടികള് കൈക്കൊണ്ടിട്ടുണ്ട്. ഇവയെല്ലാം ഉന്നത തലത്തില് നിരന്തരം നിരീക്ഷിക്കുന്നുമുണ്ട്.
വിവിധ ലോകരാജ്യങ്ങളെ അപേക്ഷിച്ച് കോവിഡ് 19 വ്യാപനത്തിന്റെ തോത് കുറയ്ക്കാന് ഇന്ത്യക്കു കഴിഞ്ഞിട്ടുണ്ട്. ആഗോള തലത്തില് ഒരു ലക്ഷത്തില് 62.3 പേര്ക്കാണ് കോവിഡ് ബാധ സ്ഥിരീകരിച്ചിട്ടുള്ളത്. എന്നാല് ഇന്ത്യയില് ഒരു ലക്ഷത്തില് 7.9 രോഗികള് മാത്രമാണുള്ളത്. മരണനിരക്ക് ആഗോള തലത്തില് ഒരു ലക്ഷത്തില് 4.2 ആണ്. എന്നാല്, ഇന്ത്യയില് ഇത് 0.2 മാത്രമാണ്. രോഗബാധിതരെ അതിവേഗം തിരിച്ചറിയാനും വൈദ്യസഹായം നല്കാനും കഴിഞ്ഞു എന്നതാണ് കുറഞ്ഞ മരണനിരക്കിലൂടെ വ്യക്തമാകുന്നത്.
രോഗമുക്തി നിരക്കിലും കാര്യമായ വര്ധനയാണ് ഉണ്ടായിട്ടുള്ളത്. 39.6 ശതമാനമാണ് രാജ്യത്തെ രോഗമുക്തി നിരക്ക്. ഇന്നത്തെ കണക്കനുസരിച്ച് 42,298 പേരാണ് ഇതുവരെ രോഗമുക്തരായത്. രാജ്യത്തെ ഫലപ്രദമായ ചികിത്സാ നിര്വഹണത്തെയാണ് ഇതു കാണിക്കുന്നത്. പ്രത്യേക കോവിഡ് ചികിത്സാ സംവിധാനങ്ങള് നവീകരിക്കുന്നതിലും രാജ്യം കാര്യമായ ഇടപെടലുകള് നടത്തുന്നുണ്ട്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
വാര്ത്താവിതരണ പ്രക്ഷേപണ മന്ത്രാലയം
പ്രസ് ഇൻഫർമേഷൻ ബ്യൂറോ പ്രിൻസിപ്പൽ ഡയറക്ടർ ജനറലായി ശ്രീ ജയദീപ് ഭട്ട്നാഗർ ചുമതലയേറ്റു
ന്യൂഡൽഹി, മാർച്ച് 01, 2021
പ്രസ് ഇൻഫർമേഷൻ ബ്യൂറോ പ്രിൻസിപ്പൽ ഡയറക്ടർ ജനറലായി ശ്രീ ജയദീപ് ഭട്ട്നാഗർ ഇന്ന് ചുമതലയേറ്റു.
ഇന്ത്യൻ ഇൻഫർമേഷൻ സർവീസിലെ 1986 ലെ ബാച്ചിലെ ഉദ്യോഗസ്ഥനാണ് ശ്രീ ഭട്ട്നാഗർ. ഇതിനു മുൻപ് ദൂരദർശൻ ന്യൂസിൽ, ദൂരദർശന്റെ വാണിജ്യ, വിൽപ്പന, വിപണന വിഭാഗം മേധാവിയായി സേവനമനുഷ്ഠിച്ചിട്ടുണ്ട്.
പശ്ചിമേഷ്യയിലെ പ്രസാർ ഭാരതി സ്പെഷ്യൽ കറസ്പോണ്ടന്റായിരിക്കെ ഇരുപത് രാജ്യങ്ങളിലെ വാർത്തകൾ റിപ്പോർട്ട് ചെയ്തിട്ടുണ്ട്.
പിന്നീട് ഓൾ ഇന്ത്യ റേഡിയോയുടെ ന്യൂസ് സർവീസസ് വിഭാഗത്തിന്റെ തലവനായി.
ഇപ്പോഴത്തെ ചുമതല വഹിക്കുന്നതിനുമുമ്പ്, ശ്രീ ഭട്ട്നാഗർ ആറുവർഷത്തോളം വിവിധ തലങ്ങളിൽ പിഐബിയിൽ പ്രവർത്തിച്ചിട്ടുണ്ട്.
2021 ഫെബ്രുവരി 28 ന് സർവീസിൽ നിന്നും വിരമിച്ച ശ്രീ കുൽദീപ് സിംഗ് ദത്ത്വാലിയയുടെ സ്ഥാനത്താണ് ശ്രീ ഭട്ട്നാഗർ ചുമതലയേറ്റത്.
RRTN/SKY
(
പ്രധാനമന്ത്രിയുടെ ഓഫീസ്
പണ്ഡിറ്റ് ദീൻദയാൽ ഉപാധ്യായയുടെ ജന്മവാർഷികത്തിൽ പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു
പണ്ഡിറ്റ് ദീൻദയാൽ ഉപാധ്യായയുടെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
തന്റെ ജീവിതം മുഴുവൻ ഭാരതമാതാവിന്റെ സേവനത്തിനായി സമർപ്പിച്ച അന്ത്യോദയയുടെ സ്ഥാപകനായ പണ്ഡിറ്റ് ദീൻദയാൽ ഉപാധ്യായയുടെ വ്യക്തിത്വവും പ്രവർത്തനവും ഇന്ത്യക്കാർക്ക് എന്നും പ്രചോദനമായി നിലനിൽക്കുമെന്ന് ശ്രീ മോദി പറഞ്ഞു.
പണ്ഡിറ്റ് ദീൻദയാൽ ഉപാധ്യായയെ കുറിച്ചുള്ള ചിന്തകളും പ്രധാനമന്ത്രി പങ്കുവെച്ചു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
'തന്റെ ജീവിതം മുഴുവൻ ഭാരതമാതാവിന്റെ സേവനത്തിനായി സമർപ്പിച്ച അന്ത്യോദയയുടെ സ്ഥാപകനായ പണ്ഡിറ്റ് ദീൻദയാൽ ഉപാധ്യായയുടെ വ്യക്തിത്വവും പ്രവർത്തനവും എന്നും ഇന്ത്യക്കാർക്ക് പ്രചോദനത്തിന്റെ ഉറവിടമായി നിലനിൽക്കും. അദ്ദേഹത്തിന്റെ ജന്മവാർഷികത്തിൽ അദ്ദേഹത്തിന് എന്റെ ശ്രദ്ധാഞ്ജലി ."
പ്രധാനമന്ത്രിയുടെ ഓഫീസ്
ഗാന്ധി ജയന്തി ദിനത്തിൽ പ്രധാനമന്ത്രി മഹാത്മാഗാന്ധിക്ക് ആദരാഞ്ജലി അർപ്പിച്ചു
ഗാന്ധിജിയോടുള്ള ആദരസൂചകമായി ഖാദിയും കരകൗശല ഉൽപന്നങ്ങളും വാങ്ങാൻ ജനങ്ങളോട് അഭ്യർത്ഥിച്ചു
മഹാത്മാഗാന്ധിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. ഗാന്ധിജിയോടുള്ള ആദരസൂചകമായി ഖാദി, കരകൗശല ഉൽപന്നങ്ങൾ വാങ്ങാനും ശ്രീ മോദി ജനങ്ങളോട് അഭ്യർത്ഥിച്ചു. ഇന്ത്യ ആസാദി കാ അമൃത് മഹോത്സവം ആഘോഷിക്കുന്നതിനാൽ ഈ ഗാന്ധി ജയന്തി കൂടുതൽ സവിശേഷമാണെന്ന് ശ്രീ മോദി ചൂണ്ടിക്കാട്ടി . മഹാത്മാഗാന്ധിയെക്കുറിച്ചുള്ള തന്റെ ചിന്തകളുടെ വീഡിയോയും അദ്ദേഹം പങ്കുവെച്ചിട്ടുണ്ട്.
ട്വീറ്റിൽ പ്രധാനമന്ത്രി പറഞ്ഞു :
" ഗാന്ധിജയന്തി ദിനത്തിൽ മഹാത്മാഗാന്ധിക്ക് ആദരാഞ്ജലികൾ അർപ്പിക്കുന്നു. ഇന്ത്യ ആസാദി കാ അമൃത് മഹോത്സവം ആഘോഷിക്കുന്നതിനാൽ ഈ ഗാന്ധിജയന്തി കൂടുതൽ സവിശേഷമാണ്. ബാപ്പുവിന്റെ ആദർശങ്ങളിൽ നമുക്ക് എന്നും ജീവിക്കാം. ഗാന്ധിജിക്കുള്ള ആദരാഞ്ജലിയായി ഖാദി, കരകൗശല ഉൽപ്പന്നങ്ങൾ എന്നിവ വാങ്ങാൻ എല്ലാവരോടും ഞാൻ അഭ്യർത്ഥിക്കുന്നു. ."
ND
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മെയ് 12, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 1,593 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 18,009 പേർ.
സജീവ കേസുകൾ ഇപ്പോൾ 0.04% ആണ്.
രോഗമുക്തി നിരക്ക് ഇപ്പോൾ 98.77% ആണ്.
കഴിഞ്ഞ 24 മണിക്കൂറിനിടെ 3,167 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,28,417 ആയി.
കഴിഞ്ഞ 24 മണിക്കൂറിൽ 1,580 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 1.23%.
പ്രതിവാര പോസിറ്റിവിറ്റി നിരക്ക് 1.49%.
ആകെ നടത്തിയത് 92.83 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,28,764 പരിശോധനകൾ.
നൈപുണ്യ വികസന, സംരംഭക
മന്ത്രാലയം
സൗന്ദര്യവര്ദ്ധകസംരംഭകരംഗത്ത്വരുംമാസങ്ങളില് 70 ലക്ഷംയുവജനങ്ങള്ക്ക്തൊഴിലവസരംസൃഷ്ടിക്കും : കേന്ദ്ര നൈപുണ്യവികസന മന്ത്രി ഡോ. മഹേന്ദ്ര നാഥ് പാണ്ഡെ
രാജ്യത്തെ സൗന്ദര്യ വര്ദ്ധക, സൗഖ്യ ബിസിനസ്മേഖലയ്ക്ക്ഏതാണ്ട് 80,000 കോടിയോളംരൂപയുടെവിപണിശേഷിയും ലക്ഷക്കണക്കിന് തൊഴിലവസരങ്ങള്സൃഷ്ടിക്കാനുള്ളകഴിവുംഉണ്ടെന്ന്കേന്ദ്ര നൈപുണ്യവികസന സംരംഭകത്വ മന്ത്രി ഡോ. മഹേന്ദ്ര നാഥ് പാണ്ഡെ പറഞ്ഞു. വരുംമാസങ്ങളില് 70 ലക്ഷത്തോളംതൊഴിലവസരങ്ങള് ഈ രംഗത്ത്സൃഷ്ടിക്കപ്പെടുമെന്ന്അദ്ദേഹം ന്യൂഡല്ഹിയില്ഒരുചടങ്ങില് പറഞ്ഞു.
കേന്ദ്ര നൈപുണ്യവികസന സംരംഭകത്വ മന്ത്രാലയത്തിന്റെആഭിമുഖ്യത്തില് നടപ്പിലാക്കുന്ന പ്രധാനമന്ത്രി കൗശല്വികാസ്യോജനയ്ക്ക്കീഴില് 52.12 ലക്ഷംയുവജനങ്ങള്ക്ക്ഇതുവരെവിവിധ മേഖലകളില്നൈപുണ്യ പരിശീലനം നല്കിയിട്ടുണ്ടെന്ന്ഡോ. പാണ്ഡെചൂണ്ടിക്കാട്ടി. നൈപുണ്യം നേടിയയുവജനങ്ങള്ക്ക്സ്വന്തമായി ബിസിനസ്സംരംഭങ്ങള് ആരംഭിക്കാന് മുദ്ര പോലുള്ളവായ്പകള് ലഭ്യമാക്കാന് ഗവണ്മെന്റ് പ്രതിജ്ഞാബദ്ധമാണെന്നും അദ്ദേഹംവ്യക്തമാക്കി.
രാജ്യത്തൊട്ടൊകെ 837 പ്രധാനമന്ത്രി കൗശല്കേന്ദ്രകള് അഥവാമാതൃകാനൈപുണ്യകേന്ദ്രങ്ങള് ഇതുവരെ അനുവദിച്ചിട്ടുണ്ടെന്നുംഅവയില് 610 എണ്ണം പ്രവര്ത്തനം ആരംഭിച്ചിട്ടുണ്ടെന്നുംഡോ. പാണ്ഡെഅറിയിച്ചു.
ND MRD– 400
(
റെയില്വേ മന്ത്രാലയം
ഇന്ത്യൻ റെയിൽവേയിൽ ഉടനീളം സ്വച്ഛതാ പക്വാടാ ആചരിക്കും
ഈ മാസം 16 മുതൽ 30 വരെ ഇന്ത്യൻ റെയിൽവേയിൽ ഉടനീളം
സ്വച്ഛതാ പക്വാടാ ആചരിക്കും. പക്വാടാ ആചരണത്തിന്റെ ഉദ്ഘാടന ദിവസം, ഇന്ത്യൻ റെയിൽവേയ്ക്ക് കീഴിലുള്ള എല്ലാ മേഖലാതല ആസ്ഥാനങ്ങൾ, ഡിവിഷണൽ കാര്യാലയങ്ങൾ അടക്കമുള്ളവയിലെ റെയിൽവേ ജീവനക്കാർക്ക് സ്വച്ഛതാ പ്രതിജ്ഞ ചൊല്ലിക്കൊടുത്തു.
പക്വാടാ ആചരണ ത്തിന്റെ ഭാഗമായി റെയിൽവേ സ്റ്റേഷനുകൾ, തീവണ്ടികൾ, പാളങ്ങൾ, കോളനികൾ, മറ്റ് സ്ഥാപനങ്ങൾ എന്നിവിടങ്ങളിൽ വലിയ തോതിലുള്ള ശുചീകരണ-അണുനശീകരണ പ്രവർത്തനങ്ങൾ നടത്തും. പ്ലാസ്റ്റിക് മാലിന്യങ്ങളുടെ കൃത്യമായ സംസ്കരണത്തിന് പ്രാധാന്യം നൽകിയാകും ഇവ നടപ്പാക്കുക. മാസ്ക്കുകൾ, സാനിറ്റൈസറുകൾ എന്നിവയും വിതരണം ചെയ്യും. ഇക്കാലയളവിൽ പാളങ്ങൾ, സ്റ്റേഷനുകൾ, ഓടകൾ, ശൗചാലയങ്ങൾ, റെയിൽവേ യാർഡുകൾ, ഡിപ്പോകൾ എന്നിവിടങ്ങളിൽ ശുചിത്വം ഉറപ്പാക്കുന്നതിന് റെയിൽവേ പ്രത്യേക പ്രാധാന്യം നൽകും.
വടക്കൻ റെയിൽവേ മുഖാന്തിരം, ഐക്യരാഷ്ട്ര പരിസ്ഥിതി പരിപാടി  മായി സഹകരിച്ച് റെയിൽവേ ബോർഡ് ഈ മാസം 16ന് “ശുചിത്വവും പരിസ്ഥിതിയും” എന്ന വിഷയത്തിൽ വെബിനാർ സംഘടിപ്പിച്ചിരുന്നു.
ആരോഗ്യ, കുടുംബക്ഷേമ മന്ത്രാലയം
27.28 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂൺ 17, 2021
സ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. സ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നേരിട്ട് വാക്സിൻ സംഭരിക്കാൻ വേണ്ട സഹായങ്ങളും കേന്ദ്ര ഗവണ്മെന്റ് നൽകി വരുന്നു. മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവർത്തിക്കുന്ന കേന്ദ്ര ഗവണ്മെന്റ്റിന്റ്റെ തന്ത്രങ്ങളിൽ പ്രധാനം വാക്സിനേഷനാണ് .
ഉദാരവൽക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് 1 മുതൽ ആരംഭിച്ചു. ഈ ഘട്ടത്തിൽ, എല്ലാ മാസവും, കേന്ദ്ര ഡ്രഗ്സ് ലബോറട്ടറി അംഗീകാരമുള്ള വാക്സിനുകളുടെ 50% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ, സംസ്ഥാന ഗവണ്മെന്റുകൾക്ക് സൗജന്യമായി നൽകുന്നത് തുടരും.
കേന്ദ്ര സർക്കാർ സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 27.28 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി കൈമാറിയിട്ടുണ്ട്.
ഇതിൽ പാഴായതുൾപ്പടെ 25,10,03,417 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
2.18 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്. കൂടാതെ, 56,70,350 -ത്തിൽ അധികം വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും അടുത്ത മൂന്ന് ദിവസങ്ങളിലായി ലഭിക്കുന്നതാണ്.
RRTN
(
പ്രധാനമന്ത്രിയുടെ ഓഫീസ്
ചന്ദ്രയാൻ-3 ന്റെ വിജയം 140 കോടി ഇന്ത്യക്കാരുടെ അഭിലാഷങ്ങളെയും കഴിവുകളെയും പ്രതിഫലിപ്പിക്കുന്നു: പ്രധാനമന്ത്രി
ചന്ദ്രയാൻ-3ന്റെ വിജയം 140 കോടി ഇന്ത്യക്കാരുടെ അഭിലാഷങ്ങളുടെയും കഴിവുകളുടെയും പ്രതിഫലനമാണെന്ന് പ്രധാനമന്ത്രി ശ്രീ നരേന്ദ്ര മോദി അഭിപ്രായപ്പെട്ടു.
ഇന്ത്യൻ ബഹിരാകാശ ഗവേഷണ സംഘടനയുടെ എക്സിൽ ഒരു പോസ്റ്റ് പങ്കിട്ടുകൊണ്ട് പ്രധാനമന്ത്രി പറഞ്ഞു:
ചന്ദ്രയാൻ-3ന്റെ വിജയം 140 കോടി ഇന്ത്യക്കാരുടെ അഭിലാഷങ്ങളെയും കഴിവുകളെയും പ്രതിഫലിപ്പിക്കുന്നു.
പുതിയ ചക്രവാളങ്ങളിലേക്കും അതിനപ്പുറത്തേക്കും!
ഇന്ത്യയ്ക്ക് അഭിമാന നിമിഷം."
'
ND
(
ആരോഗ്യ, കുടുംബക്ഷേമ മന്ത്രാലയം
രാജ്യത്ത് 5 കോടിയിലധികം കോവിഡ് വാക്സിൻ ഡോസ് നൽകി.
കഴിഞ്ഞ 24 മണിക്കൂറിൽ ഇരുപത്തി മൂന്നു ലക്ഷത്തിലധികം കോവിഡ് വാക്സിൻ ഡോസ് നൽകി
മഹാരാഷ്ട്ര,പഞ്ചാബ്, കർണാടക, ഗുജറാത്ത്, ഛത്തീസ്ഗഡ് എന്നീ സംസ്ഥാനങ്ങളിൽ പ്രതിദിന കോവിഡ് കേസുകളിൽ വർധന .
കോവിഡ് 19 ന് എതിരായ ആഗോള പോരാട്ടത്തിൽ ഇന്ത്യ മറ്റൊരു നിർണായക നേട്ടം കൈവരിച്ചു.രാജ്യവ്യാപകമായി 5 കോടിയിലധികം കോവിഡ് വാക്സിൻ ഡോസുകൾ ആണ് നൽകിയത്.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 8,23,046 സെഷനുകളിലായി 5,08,41,286 വാക്സിൻ ഡോസ് വിതരണം ചെയ്തു.
ഇതിൽ 79,17,521 ആരോഗ്യപ്രവർത്തകർ , 50,20,695 ആരോഗ്യപ്രവർത്തകർ ,83,62,065 മുന്നണിപ്പോരാളികൾ ,30,88,639 മുന്നണി പ്രവർത്തകർ , 45 വയസ്സിനു മുകളിൽ പ്രായമുള്ള നിശ്ചിത രോഗങ്ങളുള്ള 47,01,894 പേർ ,60 വയസ്സിനു മുകളിൽ പ്രായമുള്ള 2,17,50,472 ഗുണഭോക്താക്കൾ എന്നിവർ ഉൾപ്പെടുന്നു.
വാക്സിനേഷൻ യജ്ഞത്തിന്റെ 67-മത്ദിവസം  23,46,692 ഡോസ് വാക്സിൻ വിതരണം ചെയ്തു. . ഇതിൽ 21,00,799 ഗുണഭോക്താക്കൾ ആദ്യ ഡോസ് വാക്സിൻ സ്വീകരിച്ചു.2,45,893 ആരോഗ്യപ്രവർത്തകരും മുന്നണിപ്പോരാളികളും രണ്ടാം ഡോസ് വാക്സിനും സ്വീകരിച്ചു. ഇതുവരെ നൽകിയ വാക്സിൻ ഡോസുകളിൽ 60 ശതമാനവും എട്ട് സംസ്ഥാനങ്ങളിൽ.
മഹാരാഷ്ട്ര,പഞ്ചാബ്, കർണാടക,ഗുജറാത്ത്, ഛത്തീസ് ഗഡ് എന്നീ സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന. പുതിയ കേസുകളിൽ 77.44 ശതമാനവും ഈ സംസ്ഥാനങ്ങളിൽ നിന്ന് . കഴിഞ്ഞ 24 മണിക്കൂറിൽ 47,262 പുതിയ കേസുകൾ റിപ്പോർട്ട് ചെയ്തു. ഇതിന്റെ 81.65 ശതമാനവും 6 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ - 28,699. പഞ്ചാബിൽ 2254 പേർക്കും കർണാടകയിൽ 2010 പേർക്കും പുതുതായി രോഗം റിപ്പോർട്ട് ചെയ്തു.
എട്ട് സംസ്ഥാനങ്ങളിൽ പ്രതിവാര രോഗ സ്ഥിരീകരണ നിരക്ക് ദേശീയ ശരാശരിയേക്കാൾ കൂടുതൽ. മഹാരാഷ്ട്രയിലാണ് ഏറ്റവും ഉയർന്ന പ്രതിവാര പോസിറ്റിവിറ്റി നിരക്ക് - 20.53%.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 3,68,457ആയി. ഇത് ആകെ രോഗികളുടെ 3.14 ശതമാനമാണ്. കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 23,080 പേരുടെ കുറവ് രേഖപ്പെടുത്തി.
രാജ്യത്ത് ഇതുവരെ 1,12,05,160 പേർ രോഗ മുക്തരായി.95.49%ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 23,907 പേർ രോഗ മുക്തരായി.
കഴിഞ്ഞ 24 മണിക്കൂറിൽ 275 മരണം റിപ്പോർട്ട് ചെയ്തു. ഇവയിൽ 83.27 ശതമാനവും 6 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ മരണം- 132. പഞ്ചാബിൽ 53, ചത്തിസ്ഗഡിൽ 20 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
കഴിഞ്ഞ 24 മണിക്കൂറിൽ 12 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ഒരു കോവിഡ് മരണവും റിപ്പോർട്ട് ചെയ്തിട്ടില്ല. ഒഡിഷ , ലക്ഷദ്വീപ്, സിക്കിം, ലഡാക്ക്,മണിപ്പൂർ,ദാദ്ര& നഗർ ഹവേലി, ദാമൻ& ദിയു,മേഘാലയ, ത്രിപുര, നാഗാലാൻഡ്, മിസോറം,ആന്തമാൻ&നികോബാർ ദ്വീപ്,അരുണാചൽപ്രദേശ് എന്നിവയാണവ.
പ്രധാനമന്ത്രിയുടെ ഓഫീസ്
വിവിധ ഉത്സവങ്ങളോടനുബന്ധിച്ച് പ്രധാനമന്ത്രി ജനങ്ങൾക്ക് ആശംസകൾ നേർന്നു
ഇന്നും അടുത്ത ദിവസങ്ങളിലുമുള്ള വിവിധ ഉത്സവങ്ങളോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദിജനങ്ങൾക്ക് ആശംസകൾ നേർന്നു. ഉത്സവങ്ങൾ ഇന്ത്യയുടെ വൈവിധ്യവും‘ ഏക ഭാരതം, ശ്രേഷ്ഠ ഭാരതത്തി ’ന്റെ ചൈതന്യവും പ്രകടമാക്കുന്നുവെന്ന് അദ്ദേഹം പറഞ്ഞു.
നിയമ, നീതി മന്ത്രാലയം
ടെലി-ലോ പരിപാടിക്ക് കീഴിൽ 9 ലക്ഷം ഗുണഭോക്താക്കൾക്ക് സേവനം നൽകാനായത്, നീതിന്യായ വകുപ്പ് ആഘോഷിച്ചു
ന്യൂഡൽഹി, ജൂലൈ 06, 2021
“ആസാദി കാ അമൃത് മഹോത്സവ”ത്തിന് തുടക്കം കുറിക്കുന്നതിനും, ടെലി-ലോ പരിപാടി 9 ലക്ഷത്തിലധികം ഗുണഭോക്താക്കളിലേക്കെത്തി നിർണായക നേട്ടം കൈവരിച്ചത് ആഘോഷിക്കുന്നതിനുമായി നീതിന്യായ വകുപ്പ് ഒരു പരിപാടി സംഘടിപ്പിച്ചു. കേന്ദ്ര നിയമ-നീതി വകുപ്പ് മന്ത്രി ശ്രീ രവിശങ്കർ പ്രസാദ് മുഖ്യാതിഥിയായിരുന്നു. രാജ്യത്തൊട്ടാകെയുള്ള 50,000 ത്തിലധികം ടെലി-ലോ ഉദ്യോഗസ്ഥർ പരിപാടിയിൽ ഡിജിറ്റലായി പങ്കെടുത്തു.
എല്ലാവരെയും ഉൾചേർത്ത് കൊണ്ട്, നിയമ നിർവഹണത്തിന്റെ സമഗ്ര സ്വഭാവം വർദ്ധിപ്പിക്കുന്നതിനും നിയമവാഴ്ച ശക്തിപ്പെടുത്തുന്നതിനും ടെലി-ലോ പരിപാടിയുടെ സാധ്യതകളെക്കുറിച്ച് നിയമമന്ത്രി ശ്രീ രവിശങ്കർ പ്രസാദ് പരാമർശിച്ചു.
2017 ൽ 11 സംസ്ഥാനങ്ങളിലെ 170 ജില്ലകളിലുള്ള 1800 പൊതുസേവന കേന്ദ്രങ്ങളിലാണ്  ടെലി-ലോ പരിപാടി ആരംഭിച്ചത്. 2019 ൽ 115 അഭിലാഷ ജില്ലകളെ കൂടി ഉൾപ്പെടുത്തിയതോടെ ഈ പരിപാടി രാജ്യത്തെ 29,860 പൊതു സേവന കേന്ദ്രങ്ങളിൽ ലഭ്യമായി. ഇന്ന്, 34 സംസ്ഥാനങ്ങൾ/കേന്ദ്രഭരണ പ്രദേശങ്ങളിലെ 633 ജില്ലകളിലുള്ള അമ്പതിനായിരത്തോളം പൊതു സേവന കേന്ദ്രങ്ങളിൽ പദ്ധതി പ്രവർത്തനക്ഷമമാണ്. ഇത്തരം കേന്ദ്രങ്ങളിലെ ഇന്റർനെറ്റ് അധിഷ്ഠിത സൗകര്യം ഉപയോഗിച്ച് ദുർബല വിഭാഗത്തിൽപ്പെട്ട ആവശ്യക്കാർക്ക് പാനൽ അഭിഭാഷകർ വഴി നിയമസഹായം എത്തിക്കുകയാണ് പദ്ധതിയിലൂടെ ചെയ്യുന്നത്.
കഴിഞ്ഞ ഒരു വർഷത്തിൽ ടെലി-ലോ പദ്ധതി വഴി നിയമോപദേശം തേടിയ ഗുണഭോക്താക്കളുടെ എണ്ണത്തിൽ 369% വർധന രേഖപ്പെടുത്തി. 2021 ജൂണിൽ ആകെ 9.5 ലക്ഷത്തിലധികം ഗുണഭോക്താക്കൾക്ക് സേവനം നൽകിക്കൊണ്ട് ടെലി-ലോ പദ്ധതി ഒരു പുതിയ നാഴികക്കല്ല് പിന്നിട്ടു.
ഈ പശ്ചാത്തലത്തിൽ 'ടെലി-നിയമം: എത്തപ്പെടാത്തവരിലേക്ക് എത്തിച്ചേരുന്നു'  എന്ന പേരിൽ കേന്ദ്ര നിയമ നീതി മന്ത്രി പ്രത്യേക തപാൽ കവർ പുറത്തിറക്കി. യഥാർത്ഥവും സമകാലികവുമായ സംഭവങ്ങളിൽ നിന്നുള്ള പ്രചോദനം ഉൾക്കൊണ്ടുകൊണ്ട് തയ്യാറാക്കിയ 'ടെലി-ലോ - റീച്ചിങ് ദി അൺറീച്ച്ഡ് ' എന്ന ഹ്രസ്വചിത്രവും പുറത്തിറക്കി.
ടെലി-ലോ സാങ്കേതിക വിദ്യയിൽ അധിഷ്ഠിതമായ പരിപാടി ആണെങ്കിലും, ഗ്രാമ തല പ്രവർത്തകർ , പാരാ ലീഗൽ വോളണ്ടിയർമാർ , സംസ്ഥാന കോഡിനേറ്റർമാർ, പാനൽ അഭിഭാഷകർ എന്നിവരുൾപ്പെടുന്ന പ്രവർത്തക യൂണിറ്റുകളുടെ പ്രകടന മികവിനെ ആശ്രയിച്ചാണ് ഈ പദ്ധതിയുടെ വിജയം. രാജ്യത്തെ അഞ്ച് മേഖലകളിലെ മികച്ച 20 ഫീൽഡ് തല ഉദ്യോഗസ്ഥരെ ചടങ്ങിൽ ആദരിച്ചു.
(Visitor Counter : 141
പ്രധാനമന്ത്രിയുടെ ഓഫീസ്
ക്വാഡ് ഉച്ചകോടിയിൽ പ്രധാനമന്ത്രിയുടെ ആമുഖ പരാമർശങ്ങൾ
പ്രസിഡന്റ് ബൈഡൻ!
പ്രധാനമന്ത്രി മോറിസൺ!
പ്രധാനമന്ത്രി സുഗ!
ആദ്യത്തെ പ്രത്യക്ഷ ക്വാഡ് ഉച്ചകോടി സംഘടിപ്പിക്കുന്നതിനുള്ള ചരിത്രപരമായ സംരംഭത്തിന് പ്രസിഡന്റ് ബൈഡന് വളരെ നന്ദി.
2004-ലെ സുനാമിക്ക് ശേഷം ഇൻഡോ-പസഫിക് മേഖലയെ സഹായിക്കാൻ നമ്മുടെ നാല് രാജ്യങ്ങൾ ഒന്നിച്ചു.
ഇന്ന്, ലോകം കോവിഡ് -19 മഹാമാരിക്കെതിരെ പോരാടുമ്പോൾ, ക്വാഡ് എന്ന നിലയിൽ, മാനവികതയുടെ താൽപ്പര്യത്തിനായി നാം വീണ്ടും കൈകോർത്തു.
നമ്മുടെ ക്വാഡ് വാക്സിൻ സംരംഭം ഇൻഡോ-പസഫിക് രാജ്യങ്ങൾക്ക് വളരെയധികം സഹായകരമാകും. പങ്കിട്ട ജനാധിപത്യ മൂല്യങ്ങളെ അടിസ്ഥാനമാക്കി, സകാരാത്മക ചിന്തയോടും, സമീപനത്തോടും മുന്നോട്ട് പോകാൻ തീരുമാനിച്ചു.
വിതരണ ശൃംഖലയോ ആഗോള സുരക്ഷയോ കാലാവസ്ഥാ പ്രവർത്തനമോ കോവിഡ് -19 അല്ലെങ്കിൽ സാങ്കേതികവിദ്യയിലെ സഹകരണമോ ആകട്ടെ, ഈ പ്രശ്നങ്ങളെല്ലാം എന്റെ സഹപ്രവർത്തകരുമായി ചർച്ച ചെയ്യുന്നതിൽ ഞാൻ സന്തുഷ്ടനാണ്.
"ആഗോള നന്മയ്ക്കുള്ള ശക്തി" എന്ന റോളിൽ നമ്മുടെ ക്വാഡ് ഒരു വിധത്തിൽ പ്രവർത്തിക്കും.
ക്വാഡിലെ നമ്മുടെ സഹകരണം ഇൻഡോ-പസഫിക്കിലും ലോകത്തും സമാധാനവും സമൃദ്ധിയും ഉറപ്പാക്കുമെന്ന് എനിക്ക് ഉറപ്പുണ്ട്.
നന്ദി!
(
ടെക്സ്റ്റൈല്സ് മന്ത്രാലയം
കണ്ണൂർ അടക്കം രാജ്യത്തെ 10 ഇടങ്ങളിൽ കൂടി കൈത്തറി ഡിസൈൻ റിസോഴ്സ് കേന്ദ്രങ്ങൾ  സ്ഥാപിക്കാൻ കേന്ദ്രസർക്കാർ
ന്യൂഡൽഹി , ആഗസ്റ്റ് 16, 2021
നാഷണൽ ഇൻസ്റ്റിറ്റ്യൂട്ട് ഓഫ് ഫാഷൻ ടെക്നോളജി  യുടെ നേതൃത്വത്തിൽ കണ്ണൂർ അടക്കം രാജ്യത്തെ 10 ഇടങ്ങളിൽ കൂടി ഡിസൈൻ റിസോഴ്സ് സെന്ററുകൾ  സ്ഥാപിക്കാനുള്ള നടപടികൾ പുരോഗമിക്കുന്നു.
രാജ്യത്തെ കൈത്തറി മേഖലയിൽ ഡിസൈൻ അധിഷ്ഠിത മികവ് സൃഷ്ടിക്കുക, തങ്ങളുടെ ഉൽപ്പന്നങ്ങൾ / മാതൃകകൾ എന്നിവയുടെ വികസനം, മെച്ചപ്പെടുത്തൽ എന്നിവയ്ക്ക് ആവശ്യമായ സൗകര്യങ്ങൾ രാജ്യത്തെ നെയ്ത്തുകാർ, ഉത്പാദകർ,കയറ്റുമതി മേഖലയിൽ പ്രവർത്തിക്കുന്നവർ എന്നിവർക്ക് ലഭ്യമാക്കുക എന്നീ ലക്ഷ്യങ്ങളോടെയാണ് നെയ്ത്തുകാരുടെ സേവന കേന്ദ്രങ്ങളിൽ  ഇവയ്ക്ക് രൂപം നൽകുക.
കൈത്തറി മേഖലയ്ക്ക് പ്രാധാന്യം നൽകുന്ന, മന്ത്രാലയത്തിന് കീഴിൽ തന്നെയുള്ള ഒരു സ്ഥാപനം എന്ന നിലയിലാണ് NIFT മായി സഹകരിക്കാൻ ടെക്സ്റ്റൈൽ മന്ത്രാലയം തീരുമാനിച്ചത്.
കൂടാതെ ഫാഷൻ, ഡിസൈൻ മേഖലകളിലെ മാറ്റങ്ങൾ സംബന്ധിച്ച് NIFT യ്ക്കുള്ള അനുഭവ പരിജ്ഞാനം കൂടുതൽ വിപണികളിൽ സ്ഥാനമുറപ്പിക്കാൻ രാജ്യത്തെ കൈത്തറി മേഖലയ്ക്ക് ഉപയോഗപ്പെടുത്താനാവും.
രാജ്യത്തെ എല്ലാ വീവേഴ്സ് സർവീസ് സെന്ററുകളിലും  ഘട്ടംഘട്ടമായി ആകും എൻ ഐ എഫ് റ്റി , DRC കൾ സ്ഥാപിക്കുക . നിലവിൽ ഇത്തരത്തിൽ 8 കേന്ദ്രങ്ങൾ രാജ്യത്ത് പ്രവർത്തിക്കുന്നുണ്ട്
IE/SKY
(Visitor Counter : 167
ആരോഗ്യ, കുടുംബക്ഷേമ മന്ത്രാലയം
അന്താരാഷ്ട്ര നഴ്സസ് ദിനത്തോടനുബന്ധിച്ച് നടന്ന പരിപാടിയെ കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ അഭിസംബോധന ചെയ്തു
ന്യൂ ഡൽഹി: മെയ് 12, 2022
അന്താരാഷ്ട്ര നഴ്സസ് ദിനത്തോടനുബന്ധിച്ച് നടന്ന പരിപാടിയെ കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ഇന്ന് അഭിസംബോധന ചെയ്തു .ആരോഗ്യ കുടുംബക്ഷേമ മന്ത്രാലയവുമായി സഹകരിച്ച് ഇന്ത്യൻ നഴ്സിംഗ് കൗൺസിലാണ്  പരിപാടി സംഘടിപ്പിച്ചത്.
രാഷ്ട്രത്തിനുവേണ്ടിയുള്ള അവരുടെ സമർപ്പണ സേവനത്തിന് മുഴുവൻ നഴ്സിംഗ് സമൂഹത്തെയും അഭിനന്ദിച്ചുകൊണ്ട് നഴ്സുമാരാണ് ആരോഗ്യ സംരക്ഷണ വ്യവസായത്തിന്റെ നട്ടെല്ല് എന്ന് ഡോ. ഭാരതി പ്രവീൺ പവാർ പറഞ്ഞു.
കോവിഡ് മഹാമാരി നേരിടുന്നതിൽ നഴ്സിംഗ് സമൂഹത്തിന്റെ ശ്രദ്ധേയമായ പങ്കിനെ അഭിനന്ദിച്ച കേന്ദ്രമന്ത്രി, നിലവിൽ ആരോഗ്യ മേഖലയിലെ ഏറ്റവും വലിയ തൊഴിൽ ഗ്രൂപ്പാണ് നഴ്സിംഗ് എന്ന് ചൂണ്ടിക്കാട്ടി. ആരോഗ്യ മേഖലയിലെ ഏകദേശം 59% വരും ഇത്.
നഴ്സിംഗ് മേഖലയിലെ ഗവൺമെന്റിന്റെ സംരംഭങ്ങളെ എടുത്തുകാട്ടി, INC-യും ആരോഗ്യ കുടുംബക്ഷേമ മന്ത്രാലയവും ചേർന്ന് വികസിപ്പിച്ച നഴ്സുമാരുടെ ലൈവ് രജിസ്റ്റർ ആയ 'നഴ്സസ് രജിസ്ട്രേഷൻ & ട്രാക്കിംഗ് സിസ്റ്റം' എന്ന സാങ്കേതിക പ്ലാറ്റ്ഫോമിനെക്കുറിച്ച് കേന്ദ്ര സഹമന്ത്രി വിശദീകരിച്ചു. നിലവിൽ ജോലി ചെയ്യുന്ന നഴ്സുമാരുടെ ഏറ്റവും പുതിയ വിവരങ്ങൾ നൽകുന്ന ഒരു ഓൺലൈൻ രജിസ്ട്രിയാണ് ഇന്ത്യൻ നഴ്സസ് ലൈവ് രജിസ്റ്റർ. അതുവഴി ഇന്ത്യയിലെ നഴ്സിംഗ് പ്രൊഫഷണലുകൾക്കായുള്ള മികച്ച മനുഷ്യവിഭവശേഷി ആസൂത്രണത്തിലും നയരൂപീകരണത്തിലും സർക്കാരിനെ സഹായിക്കുന്നു.
ഇതിനുപുറമെ, നഴ്സിംഗ് ഫാക്കൽറ്റികൾക്ക് അത്യാധുനിക പരിശീലനം നൽകുന്നതിനായി ഡൽഹി എൻസിആറിൽ നൈപുണ്യ സിമുലേഷൻ ലാബും ഐഎൻസി സ്ഥാപിച്ചിട്ടുണ്ട്. കൂടാതെ, ക്രിട്ടിക്കൽ കെയർ റെസിഡൻസിയിൽ നഴ്സ് പ്രാക്ടീഷണർമാരെ ഉപയോഗിക്കുന്നതിനുള്ള പരിപാടി ഐഎൻസി വികസിപ്പിച്ചിട്ടുണ്ട്. കൂടാതെ വയോജന-മനോരോഗചികിത്സ തുടങ്ങിയ മേഖലകളിൽ നഴ്സിംഗ് കോഴ്സുകൾ ആരംഭിക്കുന്നതിനായിയുള്ള നടപടികൾ പുരോഗമിക്കുകയാണെന്നും അവർ കൂട്ടിച്ചേർത്തു
RRTN/SKY
പ്രധാനമന്ത്രിയുടെ ഓഫീസ്
ഒഡീഷ ട്രെയിൻ അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ഒഡീഷയിലുണ്ടായ ട്രെയിൻ അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു ;
"ഒഡീഷയിലെ ട്രെയിൻ അപകടത്തിൽ വിഷമിക്കുന്നു. ദു:ഖാര്ത്തമായ ഈ വേളയിൽ എന്റെ ചിന്തകൾ സന്തപ്ത കുടുംബങ്ങളോടൊപ്പമാണ്. പരിക്കേറ്റവർ ഉടൻ സുഖം പ്രാപിക്കട്ടെ. റെയിൽവേ മന്ത്രി അശ്വിനി വൈഷ്ണവുമായി സംസാരിച്ചു സ്ഥിതിഗതികൾ വിലയിരുത്തി. സംഭവസ്ഥലത്ത് രക്ഷാപ്രവർത്തനം പുരോഗമിക്കുകയാണ്. അപകടമുണ്ടായ സ്ഥലത്തു് സാധ്യമായ എല്ലാ സഹായവും ദുരിതബാധിതർക്ക് നൽകുന്നുണ്ട്."
Distressed by the train accident in Odisha. In this hour of grief, my thoughts are with the bereaved families. May the injured recover soon. Spoke to Railway Minister @AshwiniVaishnaw and took stock of the situation. Rescue ops are underway at the site of the mishap and all…
— Narendra Modi  June 2, 2023
പ്രധാനമന്ത്രിയുടെ ഓഫീസ്
ടൂറിസം മേഖലയില് ജമ്മു കശ്മീര് പുരോഗമനപരമായ വികസനം രേഖപ്പെടുത്തുന്നതില് പ്രധാനമന്ത്രിയുടെ അഭിനന്ദനം
ടൂറിസം മേഖലയില് ജമ്മു കാശ്മീര് പുരോഗമനപരമായ വികസനം രേഖപ്പെടുത്തിയതില് പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ജമ്മു കശ്മീര് ഇന്ഫര്മേഷന് & പബ്ലിക് റിലേഷന്സ് വകുപ്പിന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു;
'ആശ്ചര്യകരമായ വാര്ത്ത! ജമ്മുകശ്മീരിലെ ജനങ്ങള്ക്ക് അവരുടെ സ്വീകരണത്തിനും ആതിഥ്യമര്യാദയ്ക്കും അഭിനന്ദനങ്ങള്.'
(Wonderful news! Compliments to the people of Jammu and Kashmir for their warmth and hospitality. https://t.co/HmVgZobj0A
— Narendra Modi  October 7, 2022
പ്രധാനമന്ത്രിയുടെ ഓഫീസ്
പണ്ഡിറ്റ് ജവഹർലാൽ നെഹ്റുവിന്റെ ചരമവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി
ഇന്ത്യയുടെ പ്രഥമ പ്രധാനമന്ത്രി പണ്ഡിറ്റ് ജവഹർലാൽ നെഹ്റു ജിയുടെ ചരമവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"പണ്ഡിറ്റ് ജവഹർലാൽ നെഹ്റു ജിയുടെ ചരമവാർഷികത്തിൽ ആദരാഞ്ജലികൾ."
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യത്ത് ചികിത്സയിലുള്ളവരുടെ എണ്ണം 7,29,243 ആയി കുറഞ്ഞു
81 ദിവസത്തിനുശേഷം രാജ്യത്ത് പ്രതിദിന രോഗബാധിതരുടെ എണ്ണം 60,000-ത്തില് താഴെയായി; കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 58,419 പേര്ക്ക്
രാജ്യത്താകമാനം ഇതുവരെ 2,87,66,009 പേര് രോഗമുക്തരായി
കഴിഞ്ഞ 24 മണിക്കൂറിനിടെ 87,619 പേര് സുഖം പ്രാപിച്ചു
തുടര്ച്ചയായ 38-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 96.27% ആയി വര്ദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെ; നിലവില് ഇത് 3.43 ശതമാനമാണ്
പ്രതിദിന രോഗസ്ഥിരീകരണ നിരക്ക് 3.22%, തുടര്ച്ചയായ 13-ാം ദിവസവും 5 ശതമാനത്തില് താഴെ
പരിശോധന ശേഷി ഗണ്യമായി വര്ധിപ്പിച്ചു - ആകെ നടത്തിയത് 39.10 കോടി പരിശോധനകള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 27.66 കോടി ഡോസ് വാക്സിന്
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 ഏറ്റവും പുതിയ വിവരങ്ങൾ
ന്യൂഡൽഹി, ജൂൺ 13, 2021
ഇന്ത്യയിലെ സജീവ കേസുകൾ 10,26,159 ആയി കുറഞ്ഞു
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ എണ്ണത്തിൽ 54,531 കുറവ്
കഴിഞ്ഞ 24 മണിക്കൂറിനുള്ളിൽ 80,834 പുതിയ കേസുകൾ റിപ്പോർട്ട് ചെയ്തു; 71 ദിവസങ്ങളിലെ ഏറ്റവും കുറഞ്ഞ കണക്ക്
രാജ്യമെമ്പാടുമായി 2,80,43,446 പേർ ഇതുവരെ കോവിഡിൽ നിന്നും രോഗമുക്തി നേടി
1,32,062 പേർ കഴിഞ്ഞ 24 മണിക്കൂറിൽ രോഗമുക്തി നേടി
തുടർച്ചയായ 31-ആം ദിവസവും രോഗമുക്തി നേടുന്നവരുടെ എണ്ണം രോഗം സ്ഥിരീകരിക്കുന്നവരെക്കാൾ കൂടുതൽ
രോഗമുക്തി നിരക്ക് 95.26% ആയി ഉയർന്നു
പ്രതിവാര രോഗ സ്ഥിരീകരണ നിരക്ക് 5%-ത്തിൽ താഴെ; ഇപ്പോൾ 4.74%
പ്രതിദിന രോഗ സ്ഥിരീകരണ നിരക്ക് 4.25%; തുടർച്ചയായ 20—ആം ദിവസവും ഇത് 10 ശതമാനത്തിൽ താഴെ
കോവിഡ് പരിശോധനകൾ ഗണ്യമായി വർധിപ്പിച്ചു; 37.81 കോടി പരിശോധനകൾ ഇതുവരെ നടത്തി
ദേശീയ വാക്സിനേഷൻ യജ്ഞത്തിന് കീഴിൽ രാജ്യവ്യാപകമായി 25.31 കോടി വാക്സിൻ ഡോസുകൾ നൽകി
RRTN
(Visitor Counter : 106
രാജ്യരക്ഷാ മന്ത്രാലയം
പ്രധാനമന്ത്രി സൈനികരെ സന്ദർശിച്ച ലേയിലെ ജനറൽ ആശുപത്രിയെക്കുറിച്ച് ഇന്ത്യൻ സേനയുടെ വിശദീകരണം
2020 ജൂലൈ 03 ന് പ്രധാനമന്ത്രി നരേന്ദ്ര മോദി സന്ദർശിച്ച ലേയിലെ ജനറൽ ആശുപത്രിയിലെ സൗകര്യങ്ങളെക്കുറിച്ച് ചില കേന്ദ്രങ്ങളിൽ നിന്നുയർന്നത് അപകീർത്തികരവും തെളിവില്ലാത്തതുമായ ആരോപണങ്ങൾ ആണെന്ന് ഇന്ത്യൻ കരസേന വ്യക്തമാക്കി. നമ്മുടെ ധീരരായ സായുധ സേനയ്ക്കു ലഭിക്കുന്ന ചികിത്സയെ സംബന്ധിച്ച് ഊഹങ്ങൾ നടത്തുന്നത് നിർഭാഗ്യകരമാണ്. സായുധ സേന അവരുടെ ഉദ്യോഗസ്ഥർക്ക് ഏറ്റവും മികച്ച ചികിത്സയാണ് നൽകുന്നത്. 100 കിടക്കകൾ കൂടി ചേർത്ത് അടിയന്തര സാഹചര്യത്തിൽ വിപുലീകരിച്ച ആ വാർഡ് ജനറൽ ആശുപത്രി സമുച്ചയത്തിന്റെ ഭാഗം ആണെന്ന് സേന വിശദീകരിക്കുന്നു.
കോവിഡ് -19 പ്രോട്ടോക്കോൾ പ്രകാരം ജനറൽ ആശുപത്രിയുടെ ചില വാർഡുകൾ ഐസൊലേഷൻ കേന്ദ്രങ്ങളായി മാറ്റേണ്ടതായി വന്നു. അതിനാൽ, ആശുപത്രിയെ കോവിഡ് ചികിത്സാ ആശുപത്രിയായി നാമകരണം ചെയ്തതപ്പോൾ തന്നെ, പരിശീലന ഓഡിയോ വീഡിയോ ഹാളായി ഉപയോഗിച്ചുവന്ന ഈ ഹാൾ വാർഡാക്കി മാറ്റുകയാണു ചെയ്തത്.
ഗാൽവാനിൽ നിന്ന് ക്വാൻ്റയിനിൽ കഴിയുന്നതിന് എത്തിയ പരിക്കേറ്റ സൈനികരെ അവിടെയാണ് താമസിപ്പിച്ചിരിക്കുന്നത്. ചീഫ് ഓഫ് ആർമി സ്റ്റാഫ് ജനറൽ എം എം നരവനെയും ആർമി കമാൻഡറും പരിക്കേറ്റ സൈനികരെ അതേ സ്ഥലത്ത് സന്ദർശിച്ചിട്ടുണ്ട് എന്നും സേന വ്യക്തമാക്കുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഓണാശംസ
ഓണത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു;
ഓണത്തിന്റെ പ്രത്യേകവേളയിൽ, സകാരാത്മകത്വവും, ഉത്സാഹവും സാഹോദര്യവും ഐക്യവും ചേർന്ന ഉത്സവത്തിന് ആശംസകൾ. ഏവരുടെയും നല്ല ആരോഗ്യത്തിനും ക്ഷേമത്തിനും വേണ്ടി ഞാൻ പ്രാർത്ഥിക്കുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി ബീഹാർ ദിവസ് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ബീഹാറിലെ ജനങ്ങൾക്ക് ബീഹാർ ദിവസ് ആശംസകൾ നേർന്നു. സമ്പന്നമായ ചരിത്രത്തിനും സജീവമായ സംസ്കാരത്തിനും പേരുകേട്ടതാണ് ബിഹാർ എന്ന് അദ്ദേഹം പറഞ്ഞു. ദേശീയ ജീവിതത്തിന്റെ എല്ലാ തുറകളിലും സംഭാവന ചെയ്യുന്ന ബീഹാറിലെ ജനങ്ങൾ അവരുടെ കഠിനാധ്വാനവും നിശ്ചയദാർഢ്യവും കൊണ്ട് ഒരു പ്രത്യേക സ്വത്വം സൃഷ്ടിച്ചു.
പ്രധാനമന്ത്രി ട്വീറ്റ് ചെയ്തു:
"ബിഹാർ ദിനത്തിൽ സംസ്ഥാനത്തെ നമ്മുടെ എല്ലാ സഹോദരീ സഹോദരന്മാർക്കും ആശംസകൾ! സമ്പന്നമായ ചരിത്രത്തിനും ഊർജ്ജസ്വലമായ സംസ്കാരത്തിനും പേരുകേട്ട ബീഹാറിലെ ജനങ്ങൾ രാജ്യത്തിന്റെ വികസനത്തിനായി എല്ലാ മേഖലകളിലും മഹത്തായ സംഭാവനകൾ നൽകുന്നു. അവരുടെ അർപ്പണബോധവും കഠിനാധ്വാനവും , അവർക്ക് ഒരു പ്രത്യേക സ്വത്വം സൃഷ്ടിക്കപ്പെട്ടിട്ടുണ്ട്.
പ്രധാനമന്ത്രിയുടെ ഓഫീസ്
പത്മശ്രീ റെന് സോനം ഷെറിങ് ലെപ്ചയുടെ നിര്യാണത്തില് പ്രധാനമന്ത്രി അനുശോചിച്ചു
പത്മശ്രീ റെന് സോനം ഷെറിങ് ലെപ്ചയുടെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
പ്രധാനമന്ത്രി ട്വീറ്റ് ചെയ്തു: 'ബഹുമുഖ പ്രതിഭയായിരുന്നു പത്മശ്രീ റെന് സോനം ഷെറിങ് ലെപ്ച ജി. ലെപ്ച സംസ്കാരം പ്രചരിപ്പിക്കുന്നതിനായി അദ്ദേഹം ശ്രദ്ധേയമായ ശ്രമങ്ങള് നടത്തി. അദ്ദേഹത്തിന്റെ പ്രവര്ത്തനം തലമുറകള്ക്കപ്പുറം ആദരിക്കപ്പെടും. അദ്ദേഹത്തിന്റെ വിയോഗം ദുഃഖിപ്പിക്കുന്നു. കുടുംബത്തെയും ആരാധകരെയും അനുശോചനം അറിയിക്കുന്നു. ഓം ശാന്തി.'